cyanic-selkie/wikianc huggingface dataset:
Keane
Hopes and Fears (2004-05)
Тэдний цомог нь 5.5 сая ширхэг дэлхий даяар борлогджээ. 72 долоо хоногийн турш тэдний цомог нь топ 75 UK Albums Chart-т жагссан ба мөн үүгээр дуусахгүй 115 дахь долоо хоногтоо бас багтаж чаджээ.
Хамтлаг 2005 оны 2 дугаар сард 2005 BRIT Awards-д 2 шагналыг авсан бөгөөд Hopes and Fears нь Шилдэг Английн Цомог мөн Англи амжилтаараа шилдэг хэмээсэн 2 шагналыг авч чаджээ. Уг шагналын эзнийг тодоруулахын тулд BBC Radio 1-ээр санал хүсэлтийг хурааснаар Keane нь Muse мөн Franz Ferdinand дээр гарж ялалт байгуулжээ. Гурван сарын дараагаар Тим Райс-Оксли нь Ivor Novello хэмээх шагналыг оны шилдэг хөгжмийн зохиолчоор авчээ.
Тэдгээр жилүүдэд Keane хамтлаг нь Америк улсаар аялан тоглолт хийн багагүй хэмжээний нэр хүндийг олж аваад байсан. Тэд мөн U2 хамтлагийн тоглолтын нээлтийг хийж байсан билээ. Keane хамтлаг нь Grammy-д хүртэл ихээхэн нэр хүндийг олсон бөгөөд, тэд шилдэг шинэ уран бүтээлчид гэсэн номинацуудад нэр дэвшсэн болно. Тэдэнтэй өрсөлдөж байсан уран бүтээлчид бол Sugarland, John Legend, Ciara, мөн Fall Out Boy байсан бөгөөд тэдний дээр хэдий гарч чадсан хэдий ч тэд Legend хамтлагт ялагдаснаар уг шагналыг авч чадаагүй юм...
Under the Iron Sea (2006-07)
2005 оны 4 дүгээр сард буюу Hopes and Fears аялан тоглолтын дундуур, уг хамтлаг хоёр даxь буюу Under the Iron Sea цомгийг бичих ажилдаа орсон бөгөөд, энэхүү цомогт продюсер Энди Грийн ажиллажээ. Энди Грийн нь тэдний өмнөх болох Hopes and Fears дээр мөн тэдэнтэй ажилласан билээ. Хамтлаг дараагаар Марк "Спайк" Стэнтийг уг цомгийн найруулагчаар авжээ. Энэ цомгийг тэд Helioscentric хэмээх студид бичихээр болсон бөгөөд энэхүү газар тэдний өөр нэгэн цомог болох Hopes and Fears бас бичигджээ. Цомгийн нэмэлт бичлэгийг тэд The Magic Shop Studios буюу Нью-Йоркт гүйцэтгэжээ. Хамтлаг энэхүү шинэ цомгоо 2006 оны 3 дугаар сарын 14-ний өдөр цацаж, мөн албан чсны вэб хуудастаа өөрсдийн гараараа бичсэн пост хийжээ.
Цомог нээлтээ хийснээр UK Singles Chart-д "Is It Any Wonder?" дуугаараа гуравт жагссан билээ. Энэхүү дуу нь зөвxөн татаж аваад сонсож, үзэх л боломжтой байжээ. Энэ дуу нь 2007 онд Grammy Award-д шилдэг поп бүтээл болжээ. Энэxүү цомгийг 2006 оны 6 дугаар сард дэлхий даяар цацаж эхэлснээр UK Albums Chart-д уг цомог гарснаасаа хойш эхний хоёр долоо хоногтоо тэргүүлжээ. 2007 оны 5 дугаар сарын 22 гэхэд энэхүү цомог нь 2.200.000-оос илүүгээр борлогдсон байжээ. 3 даxь сингл болох, 2006 оны 8 дугаар сарын 21-нд гарсан "Crystal Ball" нь UK Singles Chart-д 20-д жагссан билээ. 4 дэx сингл болох, 2006 оны 10 дугаар сарын 30-нд гарсан "Nothing in My Way" дуу нь Мексикийн радиод нэлээн амжилт олсноор тэд chart-д Топ 3 ийн нэгт 2007 оны нэгдүгээр сарын 13-нд орсноор ийнхүү сар гаруй тэргүүлж чаджээ. Хамтлаг мөн дахин "The Night Sky" хэмээх синглийг War Child хэмээх буяны ажилд зориулан гаргажээ. Энэхүү дуунд нэгэн хүүгийн талаар өгүүлдэг билээ. Энэ дууг War Child-ын албан ёсны вэб хуудсаар 2007 оны 10 дугаар сарын 22-нд албан ёсоор хүртэх боломжтой болжээ. Гэвч энэхүү дуу нь албан ёсоор 2007 оны 10 дугаар сарын 29-нд гарчээ. Энэ үед Жэсс Күин анх The Night Sky жижиг хэмжээний тоглолтод хамт оролцожээ.
Цомгоо гаргахаас өмнө Keane хамтлаг нь аль хэдийнээ 2 даxь аялан тоглолтоо эхэлсэн байжээ. Удаан хугацааны аяллаас болоод 2006 оны 8 дугаар сарын 22-нд Чаплин өөрийгөө архинд, мөн хар тамхинд донтсон хэмээн эмнэлэгт очсон. Энэ нь хамтлагийг Америкт болох тоглолтоо хойшлуулах, мөн 3 тоглолтыг цуцлахад хүргэжээ. Түүнчлэн Өмнөд Америкт болох байсан бүхэл бүтэн тоглолтууд бас цуцлагджээ. Үүний үр дүнд Англи болон Европт болох тоглолтууд нь Чаплины биеийн байдлаас хамааран хойшлогдох эсэх нь шийдэгдэхээр болжээ. Чаплин үүний улмаас Лондон руу эмчилгээгээр явахаас өөр аргагүй болжээ.
Аялан тоглолт анх удаагаа Xойд Америкт болжээ. Тэд Аргентин, Чили, мөн Бразилд тоглолтуудаа хийсэн билээ. Тэгснээр тэд дараа нь сүүлд Мексикт тоглолтоо хийсэн билээ. 10 дугаар сарын эхээр тэд тоглолтын үеэр нэгэн зүйл зарласан бөгөөд энэ нь тэд нийт 9 дуутай CD гаргаж байгаагаа хэлжээ. Уг CD-нд Keane хамтлагийн аялан тоглолтуудын бүх бичлэгүүд багтжээ. Энэхүү CD-г тэд Keane Live 06 гэж нэрлэжээ.
Perfect Symmetry (2008-09)
2007 оны 3 дугаар сард, Чаплин болон Хьюз нар нэгэн ярилцлагаар хэлэхдээ тэд хийх гэж буй 3 дахь цомгоо арай өөр бусад цомгуудаасаа илүү амьд болгохыг хүсэж байна хэмээв. Тэд хэлэхдээ гитарыг илүү оруулахыг хүсэж байна гэжээ. Учир нь тэд урьд өмнө "She Sells Sanctuary" хэмээх дуу нь "The Happy Soldier" дуунаас өмнө гитар ашигласан цорын ганц ковер дуу байжээ. Keane хамтлагийн website-д хүртэл тэдний цомгоо бичиж байгаа зурагнууд дээр гитар хэрэглэж байгаа нь тавигдсан байжээ.
Жэсс Күин нь уг хамтлагт тухайн цомог дээр хамт ажилласан бөгөөд тэрээр басс гитар болон цохилтот хөгжмийг тоглодог байжээ.
2008 оны 7 дугаар сарын 31-нд, Keane хамтлагийн website-д нэгэн тоолуур 8 сарын 4-ийг хүртэл заасан байжээ. Энэ нь ямар утгатай вэ гэвэл энэ өдөр тэд "Spiralling" хэмээх шинэ цомогныхоо хамгийн анхны синглээ гаргах өдөр байжээ. Энэ дуу гарснаар web хуудаснаа 8 сарын 11-ийг хүртэл уг дууг үнэгүй татах боломжтой байжээ. Хэрэв Hopes and Fears цомог нь төгөлдөр хуурыг ихэвчлэн ашиглаж харин Under the Iron Sea цомог нь электроник аяс мөн арай өөр хэмнэлт төгөлдөр хуурын аяс ашигладаг байсан бол, "Spiralling" дуу нь арай поп тал руугаа хандсан байжаа. Учир нь тэд цохилтот хөгжмийг ахин хэрэглэж харин электрон гитарыг анх удаагаа ашиглаж иржээ.
2008 оны 8 сарын 25-нд тэд BBC 6 Music-т зочиноор оролцон тэдний Perfect Symmetry цомгоос гурван дууг тогложээ. Эдгээр дуунууд нь "Spiralling", "The Lovers Are Losing", мөн "Better Than This" байсан юм.
"Love Is the End" хэмээх дуу нь Португаль орноо цацагдах ёстой байтал хөтлөгчийн алдаанаас болж "The Lovers Are Losing" хэмээх дуу оронд нь орон даяар цацагдаж байжээ.
Уг цомог нь албан ёсоор 2008 оны 10 сарын 13-нд нээлтээ хийжээ. Цомог гараад удаагүй байтал аль хэдийнээ 2008 оны 10 сарын 19 гэхэд UK Albums Chart тэргүүн эгнээнд жагссан байжээ. Мөн цомог Billboard 200 chart-д 7т багтсан юм.
Харин 2008 оны 12 сар гэхэд уг цомог нь уншигчид, сонсогчид Q Magazine, Q Radio мөн Qthemusic.com дагуу оны шилдэг цомог хэмээн тодорсон билээ. Тэд хэлэхдээ "Perfect Symmetry" дуу нь цомгийн хамгийн шилдэг дуу нь хэмээн саналаа өгсөн билээ.
Яг тэр жилдээ буюу 11 сард хамтлаг тэдний 3 дахь буюу Perfect Symmetry World Tour аялан тоглолтоо эхэлжээ.
2009 оны 4 сарын 2-нд Keane хамтлаг нь 3D-ын шууд нэвтрүүлгийн хамгийн анхны хамтлаг болжээ. Энэхүү зураг авалт нь Abbey Road-д болсон бөгөөд энд урьд өмнө домогт The Beatles-ыхан бас зураг авалт хийж билээ. Keane хамтлагын шүтэн бишрэгчид нь бүгд яаран дэлгүүрүүдээр 3D нүдний шил худалдаж авжээ. Шүтэн бишрэгчид нь өөрсдөө хүртэл 3D шилийг өөрсдийн гараар хийж байжээ. Уг шоу нь Keane хамтлагийн site-наа HD гээр гаргаж байжээ.
Island Records-ын 50 жилийн ойг тохиолдуулан, Keane хамтлаг нь Pulp хамтлагийн "Disco 2000" дууг дахин шинэ хувилбараар дуулжээ. Энэхүү дуу нь Island Records-ын 50 жилийн ойн цомогт багтсан юм.
2009 оны 9 сарын 17-нд, Thunder Bay Ontario хотноо, Keane хамтлаг нь цоо шинэ дуу болох "Sovereign Light Cafe" дууг үзэгчидэд хүргэж байжээ.
Night Train EP (2010)
2010 оны 5 сарын 10-нд Keane хамтлаг нь ахин шинэ цомог болох Night Train-ыг гаргажээ. Тэрээр ийнхүү цомог гарснаараа Англи улсдаа 4 дэхь шилдэг цомгуудын нэг болсон байна. Night Train цомог нь уг хамтлагын Perfect Symmetry аялан тоглолтын үеэр бичигдэж байв. Night Train EP цомог нь дотроо найман шинэ дууг агуулсан байдаг. Хамтлаг тайлбар өгөхдөө энэхүү цомгоо тэд мини буюу жижиг цомог хэмээн нэрлэжээ.
"Stop for a Minute" мөн "Looking Back" хоёр дуу дээр тэд Канад улсын алдарт реппер K'naan-тай хамтран дуулсан юм. Энэ цомогт нэгэн сонин дуу багтсан бөгөөд энэxүү дуу нь япон улсын дуучин MC Tigarah-тай хамтран дуулсан "You've Got to Help Yourself" юм. Энэхүү дууны жинхэнэ хувилбарыг Yellow Magic Orchestra хамтлаг дуулсан байдаг. "Your Love" хэмээх дууг төгөлдөр хуурч Tim Rice-Oxley гол үүргийг гүйцэтгэсэн билээ. "My Shadow" дуу нь "Shiny Happy People" хэмээх кино цувралд багтсан байдаг.
Night Train EP цомогоо гаргасны дараагаар хамтлаг уг цомгийнхоо аялан тоглолтондоо оржээ. Тоглолт 2010 оны 5 сарын 12-нд Лондон хотноо Brixton хэмээх газар болжээ. Дараагаар хамтлаг хөдөө орон нутагуудаар бас аялан тоглолтоо хийсэн юм. Уг тоглолт нь Bedgebury Pinetum-д хүртэл болсон юм. Bedgebury Pinetum нь яг тэдний үүсэж бий болсон газар болох Sussex-ээс холгүй байдаг юм. Энэ аялан тоглолт нь дараа нь Америк, Канад мөн Европ даяар болсон юм.
4 дэхь студийн цомог (2011-одоо)
Mt. Desolation аялан тоглолтын дараагаар, Тим Райс-Оксли мөн Жэсс Күин нар бусад гишүүдийн хамтаар тэдний 4 дэxь студийн цомог дээрээ ажиллахаар эхэлжээ.
Уг цомгийг тэд албан ёсоор тэдний цахим хуудаснаа 2011 оны 2 сарын 3-нд зарлажээ. Күин-ны хувьд тэр албан ёсоор хамтлагийн гишүүн болсноо мэдэгдсэн байна. Тэрээр Keane хамтлагтай 2007 оноос хойш хамт ажилласан юм.
2011 оны 5 сарын 28-нд Тим Райс-Оксли тэдний шинэ цомгийн талаар нэг ярилцлага дээр хэлэхдээ:
Ерөнхийдөө бидний энэхүү шинэ цомог маань Under The Iron Sea цомогтой нилээн төстэй. Учир нь энэхүү цомогт багтаж буй дуун элементүүд нь бусад гурван цомгуудаасаа өөрцгүй юм. Мөн урьдийнх шигээ эрч хүчээр дүүрэн сайхан цомог болох байх. Миний хүсэж мөн бодож байгаа зүйл маань юу вэ гэхээр энэхүү цомог маш сайхан болоосой гэж. Perfect Symmetry цомог яагаад надад ингэж их таалагдасныг хэлэхэд Spiralling хэмээх дуунд учир нь байгаа юм. Энэ дуу нь төсөөлөхийн аргагүй эрч хүчийг бэлэглэж байдаг юм. Мөн нэмж хэлэхэд бидний энэ шинэ цомог бас ийм байна гэдэгт би эргэлзэхгүй байна.
Keane хамтлаг нь Burberry компани хүсэлтээр Бээжин хотноо 2011 оны 4 сарын 13нд тоглолт хийсэн билээ. Хамтлаг нь Хятадын агуу хэмээх цагаан хэрэм дээр бас багагүй хэмжээний тоглолт хийсэн юм. Энэхүү аялалын хугацаанд Ричард Хьюз хэлэхдээ тэдний энэхүү шинэ цомог нь 2012 хүртэл гарахгүй хэмээн хэлжээ. Учир нь тэд шинэ цомгоо гаргах тодорхой хугацаа заахыг хүсээгүй юм. Райс-Оксли мөн Жэсс хэлэхдээ энэ шинэ цомог нь рок поп урсгалыг илүү үгүйлнэ гэхдээ 2 даxь буюу 3 дахь цомгоосоо хэдэн элементүүдийг авсан байгаа гэлээ.
2011 оны буюу 7 сарын 29нд Райс-Оксли хэлэхдээ тэд бараг 40-өөд дуу дээр ажиллаж байсан хэдий ч тэд үүнийгээ 15 болтол нь цөөрүүлсэн юм гэжээ. Бас энэхүү шийдвэр нь ч хүртэл зөв байсан гэлээ.
2011 оны 9 дүгээр сард буюу Freddie Mercury-ийн төрсөн өдрийн тоглолтын дараагаар, Том Чаплин айлдахдаа тэдний шинэ цомог нь Perfect Symmetry-тай адилаар нилээн амжилттай болноо гэв.
Тэд цомгийнхоо бичлэгийг 2012 оны 1 сарын 12-нд дууссан бөгөөд одоо тэд энэ цомог дээрээ ахиад жаахан ажиллаж байгаа юм.
Радио
Радио бол үзэгдэх гэрлээс доош давтамж бүхий цахилгаан соронзон долгионыг модуляцлан дохиог утасгүй дамжуулах технологи юм. Цахилгаан соронзон цацрагийн тархалт нь агаар буюу хоосон орон зайгаар тархах цахилгаан соронзон орны хэлбэлзлийг илэрхийлнэ. Мэдээлэл нь цацарч буй долгионы агууриг, давтамж зэрэг шинжийг системтэйгээр өөрчилснөөр (модуляцласнаар) дамждаг. Радио долгион нь цахилгаан дамжуулагчаар нэвтрэх үед орны хэлбэлзэл нь дамжуулагч дахь хувьсах гүйдэлд шилждэг. Энэхүү үзэгдлийг ашиглан дуу болон бусад дохионд шилжсэн дамжиж буй мэдээллийг илрүүлдэг. 0.001-1012 давтамжийн цараанд орших цахилгаан соронзон долгионыг радио долгион гэнэ. Радио долгионы давтамжийн спэктрийг дараах давтамжийн цараанд хуваадаг. Энд нэг анхаарах зүйл бол радио долгионы спектрийг давтамжийн цараанд хуваахдаа 10-тын (аравтын) системийн зарчмыг баримтлан долгионы уртаар нь дараах ангилалд хуваадаг. Радио долгионы ангилал:
'Радио' гэсэн үг нь радио давтамжийн цацаргалт буюу радио дамжууллын үзэгдлийг тодорхойлоход хэрэглэгддэг. Радио гэдэг үг нь латин хэлний radiare – гэрэл гэгээ цацрах гэсэн үгнээс гаралтай. Нэвтрүүлгийг дуу чимээний тусламжтайгаар хязгаарлагдмал бус тооны сонсогчдод дамжуулдаг техник хэрэгсэлийг өргөн утгаар нь радио гэж нэрлэдэг. Явцуу утгаар нь авч үзвэл радио бол ОНМХ-ийн нэг төрөл, сэтгүүл зүйн салшгүй бүрэлдэхүүн мөн.
Радиогийн үүсэл
XIX зууны сүүл, XX зууны эхэн үеэс дэлхийн радиогийн түүх эхэлдэг. Харин радио долгионыг бүгд л нэгэн зэрэг бүтээцгээсэн хоёрдугаарт, Никола Тесла бүтээсэн. 1895 оны 4 дүгээр сарын 25-нд оросын эрдэмтэн А.С.Попов аянга цахилгааныг мэдрэгч төхөөрөмж зохион бүтээснээ эрдэм шинжилгээний илтгэлдээ дурьджээ. Илтгэлийхээ төгсгөлд тэрээр энэ төхөөрөмжийг ашиглан алс хол газар ямар нэгэн дохиог утасгүйгээр дамжуулж болно гэсэн дүгнэлт хийсэн байна.
1896 он ы 3 дугаар сард Попов өөрийн нээлтээ амьдралд хэрэгжүүлж “Генрих Герц” гэдэг үгийг дамжуулжээ. А.С.Поповыг нээлт хийхэд асар их нөлөө үзүүлсэн аугаа эрдэмтэн Генрих Герцийн нэрийг Морзе үсгийн цагаан толгойгоор 250 метрийн алсад дамжуулжээ. Мөн тухайн жил Италийн зохион бүтээгч Гульельмо Маркони агаарын орон зайд дохио дамжуулдаг яг ижил төрлийн төхөөрөмж зохион бүтээж Английн Засгийн газраас зохиогчийн эрх авсан байна.
1919 онд Орос оронд Нижегород хотын радио лабораторийн инженер өөрийн яриагаа агаарын долгионоор цацав. Түүнийг Москва, Петроград хотод байсан холбоочид сонсжээ. Ингэж агаарын долгионоор морзе үсгийн тэмдэглэгээ дохио төдийгүй хүний дуу хоолой, хөгжмийн эгшгийг дамжуулах бололцоотой гэдэг нь илэрхий болжээ. Ийнхүү хүн төрөлхтөн радио хэмээх шинэ мэдээллийн хэрэгсэлтэй танилцсан юм.
Латин Америкийн орнуудын радио
ХХ зууны хориод он бол Латин Америкийн орнуудад радио хөгжиж эхэлсэн цаг хугацаа юм. Латин Америкийн анхны радио станц нь гадаадын хөрөнгө оруулалтаар байгуулагджээ. 1920 оны 8 дугаар сард “Маркони” компани Буэнос-Айрест байгуулагдаж хөгжим, утга зохиолын нэвтрүүлэг түлхүү нэвтрүүлдэг “Radio Argentina” байгуулжээ. Тэгвэл Умард Америкийн “General Electric” компани тусламжтай байгуулагдсан Уругвайн радио станц 1923 оны 4 дүгээр сараас үйл ажиллагаагаа эхэлсэн байна. Куба улсын анхны радио PWX арилжааны банкны хөрөнгөөр 1922 оны 10 дугаар сард нээгджээ. Перу улсад радио станц 1925 онд үүсэн байгуулагджээ. Бразилийн радиогийн нь Францын мэдээллийн Гаванс агентлагийн дэмжлэгтэйгээр тулгийн чулуугаа тавьсан юм. Тэгвэл Мексик улсын засгийн газар JH радиог 1923 оны 6 дугаар сард байгуулжээ. Харин үүнээс нэг сарын дараа Мексикийн “EI Universal” сониний эзэн ах дүү Аскаррага арилжааны радио станц байгуулагдсан байна. 1926 он гэхэд Латин Америкийн бүх улс радиотой болсон байлаа.
Австрали, далайн орнуудын радио
Австрали улсын радиогийн түүх үндсэн 4 үе шатанд хуваагддаг. 1918 оны 9 сарын 22 нд Австраличууд Их Британи улсаас илгээсэн радио телеграф /цахилгаан/ мэдээг хүлээн авсан байна. 1919 оны 8 дугаар сарын 13-нд Сидней хотод Шинэ Өмнөд Уэльсийн хатан хааны нийгэмлэгт радиотелефон танилцуулах үйл ажиллагаа болжээ. 1921 онд Мельбурн хотод анхны туршилтын нэвтрүүлэг хийсэн байна. Радио сонирхогчид агаарын долгиноор цацагдаж байгаа концертыг сонсжээ.
1923 он ы 11 дүгээр сарын 13-нд Сидней хотод Австралийн радио албан ёсоор нээлтээ хийсэн байна. Эхний жилүүдэд радио сонсогч өөртөө таалагддаг радио станцид хураамж төлдөг байжээ. Ингэхдээ ямар долгион хүлээн авах технкикийн үзүүлэлттэй радио хүлээн авагчтайгаасаа хамаарч хураамжийн хэмжээ янз бүр байлаа. Гэвч энэ бол шудрага бус гэж үзээд энэ журмыг цуцалсан байна.
1924 он д Австралийн шуудан холбооны яам радио нэвтрүүлгийн тухай шинэ журам баталсан байна. Бүх радио станцийг A, B гэсэн хоёр бүлэгт хуваажээ. Эхний А ангилалд багтсан радиогийн санхүүжих эх үүсвэр нь сонсогчдоос авах хураамж байсан бол харин В ангилалын радиогийн оршин тогтнох гол эх үүсвэр нь зарлал сурталчилгаа болжээ. Хожим А ангилалын радиог “үндэсний”, В ангилалын радиог “арилжааны” гэж нэрлэх болсон юм. Радио станцид нэвтрүүлэг дамжуулах лиценкийг таван жилийн хугацаатай олгож байлаа.
1932 он д радио нэвтрүүлгийн хууль батлагджээ. А ангилалын бүх радио, телевизийг нэгтгэж Австралийн өргөн нэвтрүүлгийн корпораци буюу “ABC”-ийн бүрэлдэхүүнд багтаажээ. 1974 онд Австрали улсад радио сонсогчдоос хураамж авахаа больжээ. 1990-ээд онд “ABC” Австрали тивдээ засгийн газраас санхүүждэг төрийн мэдлийн цорын ганц өргөн нэвтрүүлгийн байгуулага гэсэн тодотголтой байлаа. Хэвлэл мэдээллийн салбарт шинэ хууль баталж радио телевизийн үйл ажиллагаа явуулах лицензийг олгох, цуцлах, үйл ажиллагааг нь зохицуулах зорилготой “Австралийн нэвтрүүлгийн шүүх” гэдэг байгуулага нээжээ.
XXI зууны эхэн үед Австралийн радио нь үндсэн 4 хэсгээс бүрдэж байна. Эхнийх нь “ABC” корпораци. 500 гаруй дунд долгионий, хэт богино долгионы радио станцтай. Хилийн чанадад зориулан нэвтрүүлэг дамжуулдаг “Radio of Australia” нь богино долгионы 14 станцтай. Гадаадын 9 хэлээр нэвтрүүлэг явуулдаг. Хоёр дахь бүтэц нь “Олон нийтийн өргөн нэвтрүүлэгийн холбоо”. Боловсрол, танин мэдэхүйн нэвтрүүлэг дамжуулдаг радио. 40 гаруй станцийг эгнээндээ нэгтгэжээ. Австралийн их дээд сургуулийн радио станцууд энэ бүлэгт хамаардаг. Гурав дахь бүлэг нь арилжааны өргөн нэвтрүүлэг. Энд 150 гаруй радио станц багтдаг. Харин 4 дэхь бүлгийн радио нь “Тусгай нэвтрүүлгийн алба”. Австралид ажиллаж амьдарч байгаа гадаадын иргэдийг мэдээллээр хангах зорилготой.
Энэтхэгийн радио
Ази тивд Энэтхэгийн сэтгүүл зүй томоохон байр суурь эзэлдэг. Энэтхэгийн радио телевиз нь төрийн мэдэлд харъяалагддаг. 1927 онд хувийн радио клуб анх агаарын долгионоор дохио дамжуулж эхэлжээ. 1936 онд хүн амыг соён гэгээрүүлэх, мэдээллээр хангах зорилгоор 1936 онд радио албан ёсоор байгуулагдсан байна. 1947 онд Энэтхэг улс тусгаар тогтнолоо зарлах үед Бүх Энэтхэгт 6 радио станц, 18 дахин дамжуулах станц байжээ. Тухайн үед радио энэтхэгийн газар нутгийн 2,5 хувь, нийт хүн амын 11 хувьд нь л хүрч ажиллаж байлаа. 1990 оны эхээр Бүх Энэтхэгийн Радиогийн мэдэлд 190 дамжуулах станц харъяалагдаж байв. Өнөөдөр Бүх Энэтхэгийн радио 229 нэвтрүүлэх станцтай. Үүний 148 нь дунд долгионоор, 54 нь өндөр долгионоор, 168 нь хэт богино долгиноор үйл ажиллагаагаа явуулж байна. Бүх Энэтхэгийн Радио хүн амын 99,4 хувийг хамарч чаджээ. Бүх энэтхэгийн радио 24 хэлээр, орон нутгийн 146 аялагаар нэвтрүүлгээ дамжуулдаг. Энэтхэг улсад арилжааны радио байгуулахыг 2000 оноос л зөвшөөрсөн байна. Гэхдээ арилжааны хэт богино долгионы радиогоор мэдээ дамжуулахыг хоригложээ. Зөвхөн төрийн мэдлийн Бүх Энэтхэгийн Радио мэдээ дамжуулах эрхтэй ажээ.
Монголын радио
1930 онд Радиогийн тоног төхөөрөмж, хүлээн авагч, чанга яригч зэргийг ЗХУ-аас авч соёлын төв газруудад хэрэглэх болжээ.
1931 онд Улс орныг радиожуулах, радио нэвтрүүлгийн материал техникийн баазаар хангахад улс, хоршоолол, олон нийтийн төв байгууллагуудаас хувь нийлүүлсэн “Монгол радио” хэмээх хоршоо чухал үүрэг гүйцэтгэсэн бөгөөд мөн онд ЗХУ-ын Эрхүү хот руу 12 хүнийг хоёр жилийн хугацаагаар явуулан сургаж үндэсний радио техникчдийн эхний ээлжийг бэлтгэж эхэлсэн байна.
1934 оны 9-р сарын нэгний өдөр “Анхаараарай, радио хорооноос ярьж байна” гэсэн дуу хоолой улс орон даяар цацагдсанаар Монгол Улс даяар радио өргөн нэвтрүүлэг албан ёсоор эхэлжээ.
Өнөөдөр Монгол улсад орон нутгийн радио бүрэлдэх шатандаа байна. Санхүүжилтаараа төсвөөс, сурталчилгааны орлогоос, гадаадын санхүүжилттай гэж бас хуваагдаж байна. Аймгийн засаг даргийн тамгийн газраас санхүүждэг “Увс”, “Баян-Өлгий”, 1990 онд байгуулагдсан хувийн арилжааны “Говийн долгион” ( Өмнөговь аймаг), “Лха тэнгэр” (Дархан), “Тунгалаг буянт” (Ховд), Олон улсын байгуулагийн санхүүжилттай “Чөлөөт радио FM-102.4” (Орхон аймаг), “Өргөн Сэлэнгэ” радио (Сэлэнгэ аймаг) гэх мэт. Радиогийн салбарт хувийн хэвшил зонхилж байгаа нь жам ёсны хэрэг.
2001 он д “Говийн долгион радио” нь Соросын сангаас хандиваар тоног төхөөрөмж худалдан авчээ. Сүүлийн жилүүдэд гадаадын сайн дурын болон, аль нэгэн орын засгийн газраас санхүүждэг сан, холбоо, нийгэмлэгүүд Монголын орон нутгийн радиогийн хөгжилд анхаарч эхэлжээ. Улаанбаатар дахь АНУ ын ЭСЯ Даланзадгад хотын “Говийн долгион FM 103,6” радиод сансрын антенна бэлэглэжээ. Энэ антенны тусламжтайгаар Америкийн дуу хоолой радио станцийн нэвтрүүлгийг Монголын зүүн өмнө зүгийн нутаг, хойд хятадад дамжуулж байна. Энэ радио одоо англи хэлээр олон улсын мэдээ, нэвтрүүлэг бэлтгэж говийн бүсийн хөрш зэргэлдээ 4 аймагт, БНХАУ-ын хойд хэсгийн нутагт цацаж байна.
2008 онд манай улсад ... радио ажиллаж байгаагийн ... нь Улаанбаатар хотод, үлдсэн нь хөдөө орон нутагт ажилладаг. Түүнээс гадна хилийн чанадад ажиллаж амьдарч байгаа Монголчууд ч өөрсдийн хэвлэл мэдээллийн хэрэгсэлээ байгуулжээ. АНУ-ын Чикаго хотод 2007 оны сүүлээр "Монгол Радио 1240 АМ" долгионоор, бямба гариг болгоны 21:30 минутаас 22:00 хүртэл  нэвтрүүлэг  явуулдаг байна. Энэ радио нь нэвтрүүлгээрээ гадаад дотоодийн үйл явдлын мэдээ мэдээлэл, ашигтай зөвлөгөө, ярилцлага, урлаг спортын мэдээлэл, хууль эрх зүйн  асуудлаар мэдээлэл өгдөг байна. Энэ радио нэвтрүүлгээ интернэтээр давхар дамжуулдаг тул дэлхийн аль ч өнцөг булангаа сонсох боломжтой болжээ.
Ангилал:Жүжиглэх урлагийн төрөл зүйл Ангилал:Харилцаа
2002 оны хөлбөмбөгийн ДАШТ
2002 оны хөлбөмбөгийн дэлхийн аварга шалгаруулах тэмцээн (2002 FIFA World Cup) нь 17 дахь удаагаа зохион байгуулагдсан Хөлбөмбөгийн дэлхийн аварга шалгаруулах тэмцээн юм. Тэмцээн 2002 оны тавдугаар сарын 31-нээс зургаадугаар сарын 30-ныг хүртэл Өмнөд Солонгос болон Япон улс хамтран зохион байгуулсан. Тэмцээнийг зохион байгуулах эрхийг 1996 оны тавдугаар сард хоёр оронд өгсөн нь анхны тохиолдол болж Ази тивд анх удаагаа зохион байгуулах эрх шилжиж байв. Алтан гоолын дүрэм энэ удаагийн тэмцээнээс бүрэн утгаараа хэрэгжиж эхэлсэн түүхтэй. Тэмцээний аваргын төлөөх тоглолтонд Бразилийн шигшээ баг Германы шигшээ багийг 2-0 харьцаагаар хожин, тав дахь удаагийн аваргын болзолоо хангасан юм. Гуравдугаар байрын төлөөх тоглолтонд Туркийн шигшээ баг Өмнөд Солонгосын шигшээ багийг 3-2 харьцаагаар хожиж шалгарсан.
Үр дүнгүүд
Бүх цаг орон нутгийн цагаар (UTC+9)
Hopes and Fears
Ангилал:Keane
Денис Поляков
Денис Александрович Поляков (Дзяніс Аляксандравіч Палякоў; 1991 оны дөрөвдүгээр сарын 17-нд Минск хотод төрсөн) — Беларусийн хөлбөмбөгчин бөгөөд «БАТЭ» болон Беларусийн шигшээд хамгаалагчаар тоглодог.
Тэр Лондоны олимпийн наадамд эх орноо төлөөлөн оролцсон ба аравдугаар сарын 16-нд 2014 оны ДАШТ-ий сонгонд Беларусийн шигшээн анхны гараагаа хийж байлаа.
Цахим холбоос
Ангилал:Беларусийн шигшээ багийн хөлбөмбөгчин Ангилал:Минскийн тамирчин Ангилал:Хөлбөмбөгийн хагас хамгаалагч Ангилал:Шахтёр Солигорск багийн тоглогч Ангилал:БАТЭ багийн тоглогч Ангилал:Беларусийн олимпын оролцогч Ангилал:2012 оны зуны олимпод оролцогч Ангилал:Беларусийн хөлбөмбөгийн улсын аварга Ангилал:Беларусьчууд Ангилал:1991 онд төрсөн
Хангин хошуу
Хангин хошуу (монгол бичгээр ханггин хошигу, хятадаар 杭锦旗) — Хятад улсын Өвөр Монгол орны аймгийн энтэй Ордос хотын харъяат хошуу.
Нутгийн хуваарь
Хангин хошуу дотроо 5 балгас, 1 сум болж хуваагдана.
Мөн үзэх
Ангилал:Өвөр Монголын суурин Ангилал:Хятадын хошуу ба тойрог
Мануэль Нойер
Мануэль Петер Нойер (Manuel Peter Neuer, 1986 оны гуравдугаар сарын 27-нд Гельзенкирхен хотод төрсөн) — Германы хөлбөмбөгчин бөгөөд Бавари Мюнхен болон Германы шигшээн цэвэрлэгч-хаалгач   юм. Нойер 2014 оны ДАШТ-д түрүүлэхдээ шилдэг хаалгачаар тодорсон.
Замнал
2005 онд Шалькегаас тодорсон Нойерийг 2011 оны зургаадугаар сарын 2-нд Бавари Мюнхен 22 сая евро буюу хаалгач Жанлуижи Буффоны дараахь элсүүлсэнээ зарлаж байлаа.
Холбоос
Ангилал:1986 онд төрсөн Ангилал:Германы хөлбөмбөгчин Ангилал:Германы шигшээ багийн хөлбөмбөгчин Ангилал:Хөлбөмбөгийн хаалгач Ангилал:Байерн Мюнхен багийн тоглогч Ангилал:Шальке 04 багийн тоглогч Ангилал:2010 оны хөлбөмбөгийн ДАШТ-д оролцогч Ангилал:2012 оны хөлбөмбөгийн ЕАШТ-д оролцогч Ангилал:2014 оны хөлбөмбөгийн ДАШТ-д оролцогч Ангилал:Германчууд
Андрей Миронов
Андрей Александрович Миронов (Андре́й Алекса́ндрович Миро́нов; 1941 оны 3 сарын 8 – 1987 оны 8 сарын 16) нь ЗХУ-ын ардын жүжигчин, хөдөлмөрийн баатар цолтой Зөвлөлтийн театр, киноны жүжигчин байв. Тэрээр Эрдэнэ нуусан гар, Машинаас болгоомжил, Арван хоёр сандал зэрэг Зөвлөлтийн сор болсон кинонуудад гол дүр бүтээжээ. Миронов мөн алдартай дуучин байсан.
Түүний эцэг Александр Менакер, эх Мария Миронова нар алдартай хошин шогийн хослол байжээ.
Цахим холбоос
Ангилал:ЗХУ-ын кино жүжигчин Ангилал:Зөвлөлтийн дуучин Ангилал:Ардын Жүжигчин (ЗСБНХОУ) Ангилал:Зөвлөлтийн иргэн Ангилал:Оросууд Ангилал:1941 онд төрсөн Ангилал:1987 онд өнгөрсөн
Тоттенхэм Хотспур
Тоттенхэм Хотспур хөлбөмбөгийн баг (Tottenham Hotspur Football Club) нь Английн хөлбөмбөгийн баг юм. Товч нэр нь Спурс.
1882 онд Хойд Лондонд Bobby Buckle болон түүний нөхдийн санаачлагаар үүсгэн байгуулагджээ. Цэнгэлдэх нь Уайт Харт Лайн (White Hart Lane) буюу утгачилбал Гэрэлт цагаан цэнгэлдэх гэсэн үг. Клубын билэг тэмдэг нь зодоонч азарган тахиа юм. Тоттенхэм нь 1901 онд FA cup буюу Английн хөлбөмбөгийн холбооны цомд түрүүлсэн цорын ганц лигийн бус баг юм. Лигтээ анхны түрүүгээ 1951 онд авч байсан бөгөөд 20-р зуунд Лиг болон Холбооны цомд давхар түрүүлсэн (1960-1961) анхны баг юм. Дараа жил нь мөн Холбооны цомд түрүүлж байжээ. Үүнээс гадна Европын цомтой багуудын цомд түрүүлсэн анхны Английн клуб юм. 1960-1970 оны хооронд нийтдээ Холбооны цомд 3-н удаа түрүүлсэн. Харин UEFA-ын цомд 1972 онд анхны түрүүгээ авч байжээ. 1980-аад онд хэд хэдэн цомд түрүүлсэн байдаг (Холбооны цом, Коммунити Шиельд болон УЕФА-ын цом). 1990-ээд он гарсанаас хойш Холбооны цом болон Лигийн цомд түрүүлсэн амжилттай. Хамгийн сүүлд 2008 онд Лигийн цомыг өргөөд байна. Английн хөл бөмбөгийн лиг нь Премьер лиг хэмээн нэрдлэгдсэнээс хойш доод лиг руу унаагүй 6-н багийн нэг юм. Хөл бөмбөгт дерби хэмээх ухагдахуун байдаг. Энэ нь нэг хотын, нэг дүүргийн, эсвэл ойрхон оршдог багууд хоорондоо тоглохыг хэлдэг. "Тоттенхэм Хотспур" клубын гол дерби нь "Арсенал" юм. Энэ нь дэлхийд алдартай дербинүүдийн нэг бөгөөд Хойд Лондонгийн дерби хэмээн нэрлэгддэг.
Клубын уриа үг нь латин хэлээр ''Audere est Facere буюу To Dare Is To Do хэмээх үг байдаг. Монголоор утгачилбал "Айвал бүү хий, хийвэл бүү ай''" гэсэн үг юм.
1884-1921он
Woolwich Arsenal /одоогийн Арсенал клуб/-н эсрэг тэдний тоглолтыг 14000 хөгжөөн дэмжигч үзэж тэр үедээ томоохон амжилт болж байсан бөгөөд Спурс энэ үеэс клуб нь хувьцаат компаний эзэмшилд шилжиж, одоогийн White Hart Lane цэнгэлдэх хүрээлэндээ нүүж орж байжээ. 1900 онд Тоттенхэм анх удаа мэргэжлийн бус лиг болох Өмнөдийн лигт түрүүлжээ.1901 онд Мэргэжлийн бус лигийн клуб Английн төдийгүй Дэлхийн хамгийн хөгшин цомын тэмцээн болох Холбооны цом/ FA Cup/ түрүүлсэн анхны клуб болов. Энэ үеээс Тоттенхэмийн амжилтын түүх бичигдэж эхэлсэн юм. Дараа жил нь Барууны лигт дэд байрт орсон юм. 1908 онд Барууны лигээс Өмнөдийн лигт дэвшин орж ирлээ. 1909 онд Английн хөлбөмбөгийн холбооны дээд лигт дэвшиж анхны тоглолтоо хийв. Энэ үеээр цэнгэлдэхийн баруун дээд хэсэгт алдарт кокорел буюу клубын билэг тэмдэг болсон тахианы логоог байрлуулжээ. 1919 онд дайны дараа хөлбөмбөгийн холбоод дахин үйл ажиллагаагаа эрчимжүүлж эхэлсэн юм. Лигт 22 баг тоглуулах шийдвэр гаргасан ба Тоттенхэс клуб нэг нь байв.
1961-1991он буюу Алтан үе
Энэ үеийг домогт менежер Билл Никольсоны амжилттай салашгүй хамааралтай үе хэмээдэг. Mr.Tottenham хэмээн түүнийг хүндэтгэн дууддаг нь ч учиртай. Спурсын АЛТАН ҮЕ болсон 1960-61 онд Холбооны цом, Лигийн давхар түрүү/ 20-р зуунд уг хоёр цомыг давхар хүртсэн анхны баг/ хүртэв. 1961 оны өвөл 12 сард АС Милан клубээс 22 настай мэргэн бууч Жимми Гривэзийг 100.000 фунтээр буюу Британы анхны 100,000 фунтын наймааг хийснээр энэ алтан үе улам хүчирхэгжсэн байдаг. 1962 онд Холбооны цомд дахин түрүүлж Алтан үеийн цомын буухиа үргэлжлэв. Дараа жил нь буюу 1963 онд "Европын цомтой багуудын цом" тэмцээнд түрүүлж Европын цом хүртсэн Их Британы анхны баг болов. 1967 онд   Английн холбооны цом тэмцээнд 5 дахь удаагаа түрүүллээ. 1971 онд Английн лигийн цом тэмцээнд анх удаагаа түрүүлэв. Дараа жил нь мөн УЕФА-гийн цом буюу одоогийн Европа лиг тэмцээний анхны аваргаар тодорлоо. Дараа жил нь Английн лигийн цом тэмцээнд 2 дахь удаагаа түрүүллээ. Домогт Сэр Билл Никольсон клубт 16-н жил менежерээр ажиллахдаа 8-н гол цомыг авч ирсэн бөгөөд 1974 онд ажлаа хүндэтгэлтэйгээр хүлээлгэн өгсөн юм. 1974-1993 он хүртэлх үеийг Кэйт Буркиншау, Терри Венаблес нарын үе хэмээдэг. 1974 онд УЕФА-н цом тэмцээнд 2-р байрт орсон бөгөөд Европын тэмцээнд 3-н удаа шигшээд шалгарч үлдсэн анхны Англи клуб болов. Кейт Буркиншау менежер 70-аад оны сүүл үед бага зэрэг уналтанд орж байсан клубыг богино хугацаанд болсож чадсан юм. Тэрээр Гленн Ходдле болон Дэлхийн Аварга Освалдо Ардиллес, Рикардо Вилла нарын хослолыг авч ирсэнээр клубыг дахин сэргээж чадсан билээ. 1981 онд Английн холбооны цом тэмцээнд 6 дахь удаагаа түрүүллээ. 1982 онд Английн Холбооны цом тэмцээнд 7 дахь удаагаа, 2 дахь удаагаа дараалан түрүүлэв. 1983 онд Английн дээд лигт 4-р байрт шалгаран 1973-74 оны улирлаас хойш анх удаа дахин Европын тэмцээнд өрсөлдөх эрхээ олж авав. Тухайн жилдээ Лондонгийн хөрөнгийн бирж дээр клубын хувьцаа борлуулагдаж эхэлсэн нь хөрөнгө санхүү талаасаа клубын бас нэгэн дэвшил байсан юм. 1984 онд 2 дахь удаагаа УЕФА-н цом тэмцээнд түрүүлэв. 10-аад жил энэ цомын тэмцээнд торгуулийн улмаас оролцоогүй клуб оролцож шууд түрүүлсэн нь гайхалтай амжилт болсон юм. 1987 онд 8 дахь удаагаа холбооны цомын шигшээд шалгарсан ч харамсалтай нь ялагдал амссан юм. Тухайн улиралд домогт Клайв Аллен нэг улиралд 49 гоол оруулан клубын дээд амжилтыг тогтоосон нь одоог хүртэл эвдэгдээгүй байна. 1988 онд анх удаагаа 1 сая фунтээс дээш үнээр тоглогч худалдан авч байсан нь Пол Стюарт байсан юм (Манчестер Сити клубээс). Харин Терри Венаблесийн үед домогт Гари Линекер, Пол Гаскойн нар тоглож байлаа. 1991 онд Английн холбооны цом тэмцээнд 8 дахь удаагаа түрүүлэв. Энэ үеэс Сэр Алан Шугар клубын эзнээр ажиллах болжээ.
1992-одоог хүртэл
1992 онд Английн Премиер лигийн эрин үе эхлэв. Тоттенхэм клуб нь Премиер лиг эхэлсэн цагаас хойш доош унаагүй цөөн багуудын нэг юм. 1997 онд Английн Лигийн цом тэмцээнд 3 дахь удаагаа түрүүлэв. 2000 он хүртэл Тедди Шерингэм, Дэвид Жинола, Юрген Клинсманн зэрэг ПЛ-ын домогт тоглогчид тоглож байлаа. 2007 онд клубын 125-н жилийн ойг ёслол хүндэтгэлтэйгээр тэмдэглэж өнгөрөөв. 2008 онд Хуан Де Рамосын удирдлага доор Английн Лигийн цомын тэмцээнд 4 дахь удаагаа түрүүллээ. Түүний дараа Тоттенхэмийн одоогийн байр сууринд авчирахад голлох үүрэг гүйцэтгэсэн Англи мэргэжилтэн Харри Редкнапп клубт ирж байв. 2010-2011 оны улиралд Аваргуудын лиг нэртэй болсон цагаас хойш анх удаа тус тэмцээнд тоосоо өргөж шөвгийн 8 хүртэл явсан нь клубын хувьд чамлахааргүй амжилт болж байлаа. Тэртээ 1962 онд Спурсын алтан үеийн үед Европын цом нэртэй байхад нь тус тэмцээнд хагас шигшээ хүртэл явж байсан билээ. 2012 онд Англидаа төдийгүй дэлхийд дээгүүр орох үзэсгэлэнт Хотспур Вэй бэлтгэлийн бааз нээлтээ хийв. Шинэчлэлийн эхлэл: 2013 онд Спүрсээс дэлхийн хамгийн үнэтэй хөлбөмбөгч төрөн гарч Уэйлс хагас "цахилгаан" Гарейт Бэйл 100-н сая еврогоор Реал Мадрид клубт шилжин, түүний оронд 105-н сая фунтээр 7-н шинэ тоглогч клубт элсэв. 2014 онд Спурсын домогт тоглогч Ледли Кингийн хүндэтгэлийн тоглолт боллоо. Энэ тоглолтонд Ледли Кингтэй мөр зэрэгцэн тоглож явсан үе үеийн тоглогчид оролцсон юм. Одоогийн Спурсын багийн эсрэг Ледлигийн баг тулж Ледлигийн баг хожсон юм. 2014 оны зун клубт Аргентин мэргэжилтэн Маурицио Почеттино урт хугацааны гэрээтэй ирсэн бөгөөд залуу тоглогчдыг нээн анхны жилдээ гэхэд тун амжилттай багийг удирдаж байна. Түүний удирдлага доор Мэсон, Кэйн, Бенталеб зэрэг академийн залуус тун сайн тоглолтыг үзүүлж байгааг дурьдая. 2015-16, 2016-17, 2017-18 улирлуудад ПЛ-ын топ 4-т багтаж 3-н улирал дарааллан анх удаагаа Аваргуудын лигийн эрхээ аваад байна. 2001 оны 02-р сард клубын эзэн Алан Шугар хувьцаагаа Жо Льюсаар удирдуулсан ENIC Sport plc групп-д худалдсан бөгөөд ТУЗ-ын даргаар Даниель Леви ажиллаж эхэлсэн юм. Леви болон Льюс нар хувьцааны 85%-ыг эзэмшидэг билээ.
Норттамберланд төсөл
Лондон хотын “Тоттенхэм Хостпур” клуб Northumberland Development Project нэртэй төслөө 2008 онд анх олон нийтэд танилцуулсан юм. 2009 онд төслөө анхны байдлаар баталсан бөгөөд 2010 онд Haringey London Borough Council буюу Лондон хотын зөвлөлөөр батлуулсан юм. 2011 оны 09-р сарын 20-ны өдрөөс эхлэн төсөл албан ёсоор хэрэгжиж эхэлсэн юм. Гэвч загвар, шинэчлэлийн болон бусад хөрөнгө санхүүгийн ажлуул дээр хэд хэдэн удаа өөрчлөлт, шинэчлэлт хийж явсаар шинэ цэнгэлдэхийн ажил 2016 оноос албан ёсоор эхэлсэн юм. Шинэ цэнгэлдэх 2018-19 улиралд ашиглалтанд орох болно. Тоттенхэм клуб энэ цэнгэлдэхээ барьж дуусахад Премиер лигтээ Манчестер Юнайтед клубын дараа 2-рт орох том цэнгэлдэхтэй болох юм. Одоогоор шинэ цэнгэлдэхийн нэр Тоттенхэм Хотспур нэртэй байх аж.
Фанатууд
Тоттенхэм клуб нь Их Британи болон Лондондоо хамгийн их дэмжигчидтэй клубын тоонд ордог. Их Британиас гадна дэлхийн өнцөг булан бүрт тэдний сая сая хөгжөөн дэмжигчид байдаг бөгөөд албан ёсны 165 дэмжигч клубууд үйл ажиллагаагаа явуулдагийн нэг нь Монгол Улсад бий. Анх еврэй гаралтай хүмүүс үүсгэн байгуулсан гэдэг утгаараа еврэйчүүд маш их дэмждэг ба үүнээс үүдэн тэдний хөлбөмбөгийн дэмжигч компанийг (hooligans) "YID ARMY" хэмээн нэрлэдэг. "YID ARMY" нь одоогоор албан ёсны 3500 гаруй гишүүдтэй компани юм. Фанатууд анх лиг болон цомд давхар түрүүлсэн жилд зориулан "Glory Glory Tottenham Hotspur" чант дууг Англид анх удаагаа дуулж багаа дэмжиж байсан юм.
Шагнал Дотоод
Нэгдүгээр дивизион (Премьер лиг) 1950-51, 1960-61 онд түрүүлсэн
Хоёрдугаар дивизон (Чампионшип) 1919-20, 1949-50 онд түрүүлсэн
Хоёрдугаар дивизон (Чампионшип) 1908-09, 1932-33 онд хоёрдугаар байрт
Өмнөдийн лиг 1899-1900 онд түрүүлсэн
Барууны лиг 1903-04 онд түрүүлсэн
Бусад цомын тэмцээн
АХБХ-ны цом 1901, 1921, 1961, 1962, 1967, 1981, 1982, 1991 онд түрүүлсэн
АХБХ-ны цом 1987 онд хоёрдугаар байрт
Лигийн цомын тэмцээнд 1971, 1973, 1999, 2008 онд түрүүлсэн
Лигийн цомын тэмцээнд 1982, 2002, 2009, 2015 онд хоёрдугаар байрт
АХБХ Чарити шиельд 1921, 1951, 1961, 1962, 1967, 1981, 1991 онд түрүүлсэн
АХБХ Чарити шиельд 1920, 1982 онд хоёрдугаар байрт
Европ тивийн цомын тэмцээнүүд
УЕФА-гийн цом 1972 (шигшээ тоглолтын үр дүнгээс хамаарсан), 1984 онд түрүүлсэн
УЕФА-гийн цом 1974 онд хоёрдугаар байрт
УЕФА-гийн Цомтой багуудын цомд 1963 онд түрүүлсэн
Англи-Итали лиг хоорондын тэмцээнд 1970-71 онд түрүүлсэн
Нөхөрсөг болон бусад цомын тэмцээнүүд
Костал Дел Сол Тоурнамент 1965, 1966 түрүүлсэн
Нолиа цом 1977 түрүүлсэн
Кирин цом 1979 түрүүлсэн
Сан Интернейшнл Челленж Тропи 1983 түрүүлсэн
Энхтайвны цом 2005 түрүүлсэн
Водаком Челленж 2007, 2011 түрүүлсэн
Фейноорд Жубелиум Тоурнамент 2008 түрүүлсэн
Барклей Ази Тропи 2009 түрүүлсэн
Дээд амжилт
"Тоттенхэм" клуб 1977 оны аравдугаар сарын 22-нд хоёрдугаар дивизоны Бристон Рөверс клубтэй тоглохдоо 9:0-ийн харьцаагаар ялалт байгуулж байсан аж. Харин 2009 оны арваннэгдүгээр сарын 22-нд "Уиган Атлетик" клубыг талбай дээрээ хүлээн авч тоглохдоо 9:1-ийн харьцаагаар буулган авч байжээ. Тухайн үед клубын мэргэн бууч Жермейн Дефо нэг үед таван гоол оруулжээ. Английн хөл бөмбөгийн түүхэнд ийм олон гоол орсон тоглолт найман жилд нэг тохиолддог гэж Премьер лигийн Түүх Статистикийн хороо тэмдэглэжээ. Цомын тоглолтын дээд амжилт нь 1960 оны 02-р сарын 03нд тохиож байжээ. Холбооны цомд таарсан Крью Александра клубыг 13-2 харьцаагаар буулган авчээ. Олон улсын шинж чанартай тэмцээнд буюу 1995 онд "Интертото" цомын тэмцээнд Германы "Кёльн" клубт 8:0 хожигдож байсан нь хамгийн том хожигдолд тэмдэглэгджээ. Стив Перриман нийтдээ Тоттенхэм клубын төлөө 854 тоглолтонд 1969-1986 оны хооронд оролцсон нь клубын дээд амжилт юм. Үүнээс 655 нь лигийн тоглолт юм. Жимми Гривэз бол Тоттенхэм клубын бүх цаг үеийн мэргэн бууч бөгөөд 380 тоглолтонд оролцож 266 гоолыг оруулсан юм. 2018 оны 02-р сарын 10нд Хойд Лондоны дербиг цэнгэлдэхэд 83,222 үзсэн нь клубын ПЛ-ын үзэгчдийн дээд амжилт болон бичигдсэн юм.
Дасгалжуулагчид
Ерөнхий дасгалжуулагч Маурицио Почеттино (Аргентин)
Нэгдүгээр багийн техникийн асуудал хариуцсан дасгалжуулагч Хесүс Перез (Испани)
Нэгдүгээр багийн дасгалжуулагч Мигүэл Д'Агостино (Аргентин)
Нэгдүгээр багийн фитнесс дасгалжуулагч Натан Гардинер (Англи)
Хаалгачийн дасгалжуулагч Тони Хименез (Испани)
ОУ-ын техникийн координатор Штеффен Фреүнд (Германи)
Сэтгэлзүйч Жеофф Скотт (Шинэ Зеланд)
Шинэ тоглогч авах, нээх албаны ахлах Роб Маккензи (Англи)
Клубийн удирдлага
Санхүүгийн захирал Матью Коллекотт (Англи)
Захирал Донна-Мари Күэлэн (Англи)
Захирал Даррен Иелэс (Англи)
Албан бус захирал Сир Кейт Миллс (Англи)
Албан бус захирал Кеван Уаттс (Англи)
Албан бус захирал Рон Робсон (Шотланд)
Бүх цаг үеийн дасгалжуулагчид
1898 Френк Бреттелл (Англи)                                                                           1899 Жонн Камерон (Шотланд)
1907 Фред Киркхэм (Англи)                                                                               1912 Петер МакУиллиам (Шотланд)
1927 Билли Минтер (Англи)                                                                             1930 Перси Смит (Англи)
1935 Уэлли Хардине (Англи)                                                                            1935 Жек Тресадерн (Англи)
1974 Терри Нейлл (Умард Ирланд)                                                                  1976 Кейт Буркиншау (Англи)
1984 Петер Шреевес (Англи)                                                                            1986 Дэвид Плеат (Англи)
1987 Тревор Хартлей болон Доуг Ливерморе (Англи)                                    1987 Терри Венаблес (Англи)
1991 Петер Шреевес (Англи)                                                                            1992 Доуг Ливерморе болон Рей Клеменсе (Англи)
1994 Герри Францис (Англи)                                                                             1997 Крис Хютон (Бүгд Найрамдах Ирланд)
1997 Кристиан Гросс (Швейцарь)                                                                     1998 Дэвид Плеат (Англи)
1998 Жорж Грэм (Шотланд)                                                                               2001 Дэвид Плеат (Англи)
2001 Гленн Ходдле (Англи)                                                                                2003 Дэвид Плеат (Англи)
2004 Жак Сантини (Франц)                                                                                2004 Мартин Жол (Голланд)
2008 Харри Реднапп (Англи)                                                                              2012 Андре Вилла-Боаш (Португал)
Оны шилдэг тоглогчид
1987 Гари Маббутт (Англи)
1988 Крис Уэддли (Англи)
1989 Эрик Торстведт (Норвеги)
1990 Пол Гаскойн (Англи)
1992 Гари Линекер (Англи)
1993 Даррен Андертон (Англи)
1994 Юрген Клинсман (Герман)
1995 Тэдди Шерингэм (Англи)
1996 Сол Кэмпбелл (Англи)
1997 Сол Кэмпбелл (Англи)
1998 Дэвид Жинола (Франц)
1999 Стефен Карр (Бүгд Найрамдах Ирланд)
2000 Стифен Карр (Бүгд Найрамдах Ирланд)
2001 Нейл Сулливан (Шотланд)
2003 Робби Кийн (Бүгд Найрамдах Ирланд)
2004 Жермейн Дефо (Англи)
2005–06 Робби Кийн (Бүгд Найрамдах Ирланд)
2006–07 Димитар Бербатов (Болгар)
2007–08 Робби Кийн (Бүгд Найрамдах Ирланд)
2008–09 Аарон Леннон (Англи)
2010-11 Лука Модрич (Хорват)
2011-12 Скотт Паркер (Англи)
2012-13 Гарет Бейл (Уэльс)
2013-14 Кристиан Эриксен (Дани)
2014-15 Харри Кейн (Англи)
2016-17 Кристиан Эриксен (Дани)
2017-18 Ян Вертонген (Бельги)
Хамтын ажиллагаатай клубууд
ЭсСи Интернационал (Бразил)
Сан Хосе Иерткүүкс (АНУ)
Өмнөд Хятад АА (Хятад)
Сүперспорт Юнайтед (Өмнөд Африк)
Цахим холбоос
Ангилал:Лондоны хөлбөмбөгийн клуб Ангилал:Премьер лигийн баг  Ангилал:1882 онд үүсгэн байгуулагдсан
Ратчанок Интанон
Ратчанок Интанон (รัชนก อินทนนท์ – Ратчанок Интханон) — Тайландын эмэгтэй өдөн бөмбөгчин (бадминтончин).
Нванкво Кану
Гадны холбоос
Ангилал:Нигерийн шигшээ багийн хөлбөмбөгчин Ангилал:Нигерийн олимпын аварга Ангилал:1996 оны зуны олимпод оролцогч Ангилал:Хөлбөмбөгийн довтлогч Ангилал:Хартленд багийн тоглогч Ангилал:Аякс багийн тоглогч Ангилал:Интернационале багийн тоглогч Ангилал:Арсенал багийн тоглогч Ангилал:Вест Бромвич Альбион багийн тоглогч Ангилал:Портсмут багийн тоглогч Ангилал:Нигеричүүд Ангилал:1976 онд төрсөн
Фернандо Аморебьета
Фернандо Габриэл Амребьета Мардарас (Fernando Gabriel Amorebieta Mardaras, 1982 оны есдүгээр сарын 22-нд Харлем хотод төрсөн) нь Венесуэлийн хөлбөмбөгчин бөгөөд Фулхэм болон Венесуэлийн шигшээ багийн хамгаалагч юм. Испанийн Атлетик Бильбао багтай салшгүй холбоотой тэрээр бараг 17 жил энэ багтай холбоотой байсан бөгөөд Баскониа (2003—2004), Бильбао Атлетик (2004—2005) багуудад тоглож байв. 2013 оны 5 сарын 22-нд Фулхэм багт дөрвөн жилийн гэрээгээр иржээ.
Цахим холбоос
Ангилал:Венесуэлийн шигшээ багийн хөлбөмбөгчин Ангилал:Хөлбөмбөгийн хамгаалагч Ангилал:Премьер лигийн тоглогч Ангилал:Фулхэм багийн тоглогч Ангилал:Баскийн хүн Ангилал:Испанийн хүн Ангилал:Венесуэлчүүд Ангилал:1985 онд төрсөн
Ханх сум
Ханх сум нь Хөвсгөл аймгийн сум юм. Нийт 5,500 км² газар нутагтай. 2000 оны байдлаар 2140 оршин суугчтай байв. Сумын төв Турт нь Хөвсгөл нуурын хөвөөнд, аймгийн төв Мөрөнгөөс хойш 280 км, нийслэл Улаанбаатараас 1020 км, Оростой хиллэх Ханх-Мондийн хилийн боомтоос 22 км зайд оршино. Хөвсгөл аймгийн хамгийн өндөр цэг Мөнх Сарьдаг тус сумын нутагт, Оросын хилийн орчимд бий.
Түүх
1931 онд Хөвсгөл аймагтай хамт байгуулагдсан. 1933 онд 346 өрхийн 1,000 орчим хүн, 13,200 орчим толгой мал тоологджээ. 1955 онд сумыг татан буулгаж, зарим хэсгийг нь Чандмань-Өндөр суманд нэгтгэсэн бол үлдэх хэсэг нь Турт хороо нэртэйгээр зохион байгуулагджээ. 1959 онд сумыг сэргээн байгуулсан ч 1978 онд дахин татан буулгаж, энэ удаа Рэнчинлхүмбэ сумтай нэгтгэсэн байна. 1994 онд тус сумыг дахин байгуулсан. 1956 - 1990 онд тус суманд "Хөвсгөл Долгио" нэгдэл ажиллаж байв.
Эдийн засаг
2004 онд багцаагаар 26,000 толгой мал байснаас хонь 6,600, ямаа 7,500, үхэр, сарлаг 8,900,адуу 2,600, тэмээ 6 байв. 2000 онд сумын төв ОХУ-ын эрчим хүчний шугамд холбогджээ.
Ном зүй
М.Нямаа, Хөвсгөл аймгийн лавлах толь, Улаанбаатар 2001, х.156
Эшлэл, зүүлт
Ангилал:Монголын сум Ангилал:Хөвсгөл аймгийн сум
Хонь (одны орд)
Хонь (Aries) нь өрнийн зурхайгаар нарны зам дахь одны ордуудын нэг бөгөөд баруун талд нь загас, зүүн талд нь үхрийн орд оршино. Тэмдэглэгээ нь  бөгөөд хонины эврийг илэрхийлнэ. Хонины орд нь 2-р зуунд астрономич Птолмейн тодорхойлсон оддын 48 ордны нэг бөгөөд орчин үед ашиглагддаг 88 ордны нэг болж үлджээ.
Одод
Хонины ордны одод харьцангуй бүдэг бөгөөд хамгийн гэрэлтэй од болох Альфа Ариетис нь дөнгөж 2.01-ийн магнитудтай.
Дүрслэл
Эртний Грекийн астрономичид хонины ордыг толгойгоо баруун тийш эргүүлэн хараад хэвтэж буй хониор дүрсэлдэг байв. Птолемейн Алмагестэд дурьдсан ёсоор α, β, γ Ариетис одод нь хонины толгой, эврийг тус тус үүсгэнэ.
Домог зүй
Эртний Грекийн домог ёсоор Хонины орд нь Фриксосыг аварч, Колчист хүргэсэн алтан хонийг төлөөлдөг. Фриксос хонийг бурханд өргөж, арьсыг нь Алтан ноос хэмээх сүмд өлгөсөн гэдэг домогтой.
Зурхай
2009 оны байдлаар Нар нь 4 сарын 19-нөөс 5 сарын 13-ныг хүртэл Хонины ордонд байрлана. Одон зурхайд үздэгээр Нар хонины ордонд 3 сарын 21-нээс 4 сарын 20 хүртэл байрладаг.
Гадны холбоосууд
Ангилал:Шумерийн домог Ангилал:Хүлээн зөвшөөрөгдсөн одны орд
Викториа Ребенсбург
Викториа Ребенсбург (Viktoria Rebensburg, 1989 оны аравдугаар сарын 4-нд Бавари мужийн Кройт хотод төрсөн) — Германы уулын цаначин юм.
Залуучуудын гурван удаагийн дэлхийн аварга тэрээр Ванкуверын олимпод жи слалом төрлөөр аваргалж байв. 2007 оноос дэлхийн цомд тасралтгүй оролцож 19 удаа шагналын тавцан дээр зогссоны 10 нь өөрийн нь түрүү байсан ба 2013 онд чансаагаараа эхний зургаад бичигдсэн.
Сочийн олимпод мөн төрөлдөө амжилттай оролцож хүрэл медаль хүртсэн.
Холбоос
Ангилал:Германы уулын цаначин Ангилал:Германы олимпын аварга Ангилал:Германы олимпын хүрэл медальтан Ангилал:Германы олимпын оролцогч Ангилал:2010 оны өвлийн олимпод оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:Германы уулын цанын улсын аварга Ангилал:Уулын цанын олимпын аварга Ангилал:Мөнгөн лаврын навч шагналтан Ангилал:Германчууд Ангилал:1989 онд төрсөн
2 сарын 23
2 сарын 23 нь Григорийн тооллын жилийн 54 дахь өдөр бөгөөд жилийн эцэс хүртэл 311 өдөр (өндөр жил бол 312 өдөр) үлдэж байна.
Тэмдэглэлт өдөр
0223 #23
Фернандо Торрес
Фернандо Хосе Торрес Санс (Fernando José Torres Sanz, 1984 оны гуравдугаар сарын 20) нь Испанийн хөлбөмбөгчин бөгөөд Ла Лигийн Атлетико Мадрид клуб болон Испанийн шигшээ багийн довтлогчоор тоглодог байсан билээ.